Suresh 119 Views
విలీనంతో ఎస్‌బిఐకి 120 బిలియన్‌ డాలర్లు
న్యూఢిల్లీ, ఆగస్టు 21: దేశంలోని ప్రభుత్వరంగ బ్యాంకింగ్‌ దిగ్గజం అనుబంధ బ్యాంకులు, భారతీ య మహిళాబ్యాంకును విలీనం చేసుకోవడం ద్వారా మొత్తం 120 బిలియన్‌ డాలర్ల నిధులు పెంచుకో గలుగుతోంది. ప్రభుత్వరంగ బ్యాంకులు నిరర్ధక ఆస్తులతో సతమతం అవుతున్న తరుణంలో ఈ బ్యాంకుల విలీనంతో ఒక కొత్త శకానికి శ్రీకారం చుట్టినట్లయింది. అంతేకాకుండా ప్రస్తుతం ఉన్న 27 ప్రభుత్వరంగ బ్యాంకులను పునరేకీకరణకు ఆర్థిక మంత్రిత్వశాఖ ఏనాడో అనుమతించింది. వీట న్నింటిని ఏడు పెద్ద బ్యాంకులుగా ఏర్పాటుచేయా లని ప్రతిపాదించింది. పెద్ద బ్యాంకుల్లో కొన్ని చిన్న బ్యాంకులను విలీనం చేయడం, లాభదాయకత లేని బ్యాంకులను లాభాల్లో ఉన్న బ్యాంకుల్లో కలిపే యడం వంటి చర్యలు చేపట్టాలని గతంలోనే నిర్ణ యించింది. మొట్టమొదటిగా ఎస్‌బిఐ అనుబంధ బ్యాంకుల విలీనం తెరపైకి వచ్చింది. వీటితోపాటే 2013లో కేవలం మహిళలకోసమే స్థాపించిన భార తీయ మహిళాబ్యాంకును కూడా విలీనం చేసుకుం టున్నది. ఆసియా మూడో అతిపెద్ద ఆర్ధ్థికవ్యవస్థ ఉన్న భారత్‌లో పెట్టుబడులతో కూడిన రికవరీలు సాధించేందుకు ఈ విలీనం ప్రతిపాదనలు సహకరి స్తాయని చెపుతున్నారు. భారత్‌లోని 27 ప్రభుత్వ రంగ బ్యాంకులు బ్యాంకింగ్‌ రంగంలో 70శాతం నిర్వహణాస్తులు కలిగి ఉన్నాయి. వీటిలో సింహ భాగం 120 బిలియన్లు సమస్యాత్మక రుణాల కేట గిరీలోనే ఉన్నాయి. ఎస్‌బిఐ విలీనం ప్రతిపాదన లతో తన ఆస్తులను 36శాతం పెంచుకుని 447 బిలియన్‌ డాలర్లకు వృద్ధిచేసుకోగలదని అంచనా. అదే క్రమంలో భారతీయ స్టేట్‌బ్యాంకుకు విలీనం తర్వాత అనుబంధ బ్యాంకుల రానిబాకీలు, మొండి బకాయిలు కూడా సమస్యాత్మకం అవుతాయి. అసెట్‌ మేనేజ్‌మెంట్‌ కంపెనీలకు వీటి బాధ్యతలు అప్పగించినా రికవరీల శాతం తక్కువగానే ఉంది. 2017 మార్చికల్లా బ్యాంకులు తమ ఆస్తి అప్పుల పట్టీలను ప్రక్షాళన చేసుకోవా లన్న ఆర్‌బిఐ ఉత్తర్వులమేరకు రానిబాకీ లను ముందుగానే గుర్తించి కేటాయింపులు పెంచుకోవడం వల్ల ప్రభుత్వరంగ బ్యాం కుల త్రైమాసిక ఫలితాల్లో నికరలాభాలు దెబ్బతింటున్న సంగతితెలిసిందే. మొత్తంగా చూస్తే సుమారుగా 5.35 లక్షలకోట్ల మేర కు బ్యాంకుల్లో నిరర్ధక ఆస్తులు పెరిగినట్లు అంచనా వేస్తున్నారు. వీటన్నింటినీ సమ న్వయం చేసుకుంటూ ప్రపంచస్థాయి బ్యాంకింగ్‌ వ్యవస్థను నిర్మించేందుకు ప్రస్తుత ఎన్‌డిఎ ప్రభు త్వం కృషిచేస్తున్న చర్యల్లో భాగంగానే ఎస్‌బిఐలో అనుబంధ బ్యాంకుల విలీనం ప్రతిపాదనలు అమలులోనికి తెచ్చినట్లు స్పష్టం అవుతోంది.